|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **KMJV Polgármesteri Hivatal és Önkormányzat 2022. évi ellenőrzési jelentése** | | | | | | | | | |
|  |  | |  | | |  | |  | |
|  | | | | | | | | | |
|  |  | |  | | **Vezetői összefoglaló** | | | | Az államháztartásért felelős miniszter által közzétett módszertani útmutató figyelembevételével kell az éves ellenőrzési jelentést elkészíteni.  Az éves ellenőrzési jelentés az alábbiakat tartalmazza:  *a)* a belső ellenőrzés által végzett tevékenység bemutatása önértékelés alapján az alábbiak szerint:  *aa)* az éves ellenőrzési tervben foglalt feladatok teljesítésének értékelése;  *ab)* a bizonyosságot adó tevékenységet elősegítő és akadályozó tényezők bemutatása;  *ac)* a tanácsadó tevékenység bemutatása;  *b)* a belső kontrollrendszer működésének értékelése ellenőrzési tapasztalatok alapján az alábbiak szerint:  *ba)* a belső kontrollrendszer szabályszerűségének, gazdaságosságának, hatékonyságának és eredményességének növelése, javítása érdekében tett fontosabb javaslatok;  *bb)* a belső kontrollrendszer öt elemének értékelése;  *c)* az intézkedési tervek megvalósítása. |
| **I.** |  | |  | | | **A belső ellenőrzés által végzett tevékenység bemutatása önértékelés alapján (Bkr. 48. §. a) pont)** | | | A Hivatal, az Önkormányzat és az Önkormányzat többségi tulajdonában lévő gazdasági társaságok 2022. évi ellenőrzését KMJV Polgármesteri Hivatalának Ellenőrzési Irodája látta el. |
|  | **I/1.** | |  | | | **Az éves ellenőrzési tervben foglalt feladatok teljesítésének értékelése (Bkr. 48. § aa) pont)** | | |  |
|  |  | | *I/1/a)* | | | *A tárgyévre vonatkozó éves ellenőrzési terv teljesítése, az ellenőrzések összesítése* | | | |  |  |  | | --- | --- | --- | | *Ssz.* | *Ellenőrzés címe* | *Az ellenőrzés státusza* | | **Belső ellenőrzések a Hivatalnál és az Önkormányzatnál:** | | | | 1. | Települési támogatások (KMJV Polgármesteri Hivatal, Szociális Iroda) | Végrehajtott | | 2. | Selejtezés és leltározás (KMJV Polg. Hivatal) | Végrehajtott | | 3. | Selejtezés és leltározás (KMJV Önkormányzat) | Végrehajtott | | **Irányító szervként végzett ellenőrzések a Hivatalnál:** | | | | 1. | Pénzmaradvány elszámolása | Végrehajtott | | **Az Önkormányzat többségi tulajdonában lévő gazdasági társaságok ellenőrzése (Áht. 70. § (1) bekezdés d) pont)** | | | | 1. | Közművelődési alapszolgáltatási feladatok (Csiky G. Színház Nonprofit Kft.) | Végrehajtott | | 2. | Selejtezés és leltározás (Kaposvári Parkolási Kft.) | Végrehajtott | | 3. | Selejtezés és leltározás (Kaposvári Sport Nonprofit Kft.) | Végrehajtott |   Az ellenőrzések a jóváhagyott 2022. évi ellenőrzési munkaterv alapján kerültek végrehajtásra. |
|  |  | | *I/1/b)* | | | *Az ellenőrzések során büntető-, szabálysértési, kártérítési, illetve fegyelmi eljárás* *megindítására okot adó cselekmény, mulasztás vagy hiányosság gyanúja kapcsán tett jelentések száma és rövid összefoglalása* | | | Az ellenőrzések során büntető-, szabálysértési, kártérítési, illetve fegyelmi eljárás megindítására okot adó cselekmény, mulasztás vagy hiányosság gyanúja nem merült fel. |
|  | **I/2.** | |  | | | **A bizonyosságot adó tevékenységet elősegítő és akadályozó tényezők bemutatása (Bkr. 48. § ab) pont)** | | |  |
|  |  | | *I/2/a)* | | | *A belső ellenőrzési egység(ek) humánerőforrás-ellátottsága* | | | A belső ellenőrzési egységnél az intézmény belső ellenőrzési feladatainak ellátásához szükséges kapacitás rendelkezésre állt.  Belső ellenőri állásra kiírt pályázat nem volt.  A belső ellenőrök a szükséges képzéseken részt vettek.  Minden belső ellenőr rendelkezett a szükséges regisztrációval. |
|  |  | | *I/2/b)* | | | *A belső ellenőrzési egység és a belső ellenőrök szervezeti és funkcionális függetlenségének biztosítása (Bkr. 18-19. §-a alapján)* | | | A belső ellenőrök Kaposvár Megyei Jogú Város Polgármesteri Hivatalának dolgozói.  A belső ellenőrök funkcionális függetlensége biztosított volt.  A belső ellenőrök a szervezet operatív működésével kapcsolatos tevékenységében nem vettek részt. |
|  |  | | *I/2/c)* | | | *Összeférhetetlenségi esetek (Bkr. 20. §-a alapján)* | | | Összeférhetetlenségi eset nem volt. |
|  |  | | *I/2/d)* | | | *A belső ellenőri jogokkal kapcsolatos esetleges korlátozások bemutatása* | | | Belső ellenőri jogosultságokkal kapcsolatos probléma, korlátozás nem volt. |
|  |  | | *I/2/e)* | | | *A belső ellenőrzés végrehajtását akadályozó tényezők* | | | Egyéb erőforrás-ellátottsággal kapcsolatos probléma nem merült fel. |
|  |  | | *I/2/f)* | | | *Az ellenőrzések nyilvántartása* | | | Az elvégzett ellenőrzésekről a Bkr. 22. és 50. §-a szerinti nyilvántartásokat az Ellenőrzési Iroda vezeti. Az ellenőrzési dokumentumok megőrzéséről, illetve a dokumentumok és adatok szabályszerű, biztonságos tárolásáról a Hivatal gondoskodik. |
|  |  | | *I/2/g)* | | | *Az ellenőrzési tevékenység fejlesztésére vonatkozó javaslatok* | | | Az ellenőrzési tevékenységre vonatkozóan fejlesztési javaslatot nem fogalmaztak meg. |
|  | **I/3.** | |  | | | **A tanácsadó tevékenység bemutatása (Bkr. 48. § ac) pont)** | | | Nem kértek tanácsadást. |
|  | | | | | | | | | |
| **II.** | |  | |  | | | **A belső kontrollrendszer működésének értékelése ellenőrzési tapasztalatok alapján (Bkr. 48. § b) pont)** | |  |
|  | | **II/1** | |  | | | **A belső kontrollrendszer szabályszerűségének, gazdaságosságának, hatékonyságának és eredményességének növelése, javítása érdekében tett fontosabb javaslatok (Bkr. 48. § ba) pont)** | | |  |  |  | | --- | --- | --- | | *Vizsgálat címe* | *Megállapítás* | *Javaslat* | | ***Belső ellenőrzések a Hivatalnál és az Önkormányzatnál:*** | | | | Települési támogatások (Hivatal) | A Szoc. tv. felhatalmazása alapján Kaposvár Megyei Jogú Város Önkormányzatának (a továbbiakban: Önkormányzat) Képviselő-testülete 2015. február 27-én megalkotta a pénzbeli és természetben nyújtott települési támogatásokról szóló 6/2015. (II. 27.) önkormányzati rendeletét (a továbbiakban: önkormányzati rendelet). A vizsgált időszakban az önkormányzati rendelet hatálya 2022. január 1-e és 2022. június 22-e, valamint 2022. június 23-a és 2022. szeptember 26-a közötti.  A települési támogatások ellenőrzése során szúrópróbaszerűen kiválasztott 72 db támogatást vizsgáltuk.  Megállapítások:  Az elkészült határozatok több esetben pontatlanok voltak (pl.: helytelenül tartalmazták az odaítéléskor hatályos önkormányzati rendelet szerinti jövedelemhatárt, nem tartalmazták a vagyontól való eltekintést, nem volt pontos a havi rendszeres kiadások összege).   1. lakásfenntartási támogatás (7 db):  * Az ügyfelek az önkormányzati rendeletben előírt dokumentumokat nem minden esetben csatolták (bérleti szerződés helyett lakáskiutalási értesítő, illetve bérleti jogviszony igazolás). * Egy esetben (diktálásos gázfűtés) az önkormányzati rendelettől eltérően a fűtés kiadásait nem a téli és nyári számlák figyelembe vételével átlagosan számolták ki (benyújtott téli számla alapján számoltak). * Ugyanazon lakásra az önkormányzati rendeletnek megfelelően csak egyszer állapították meg a támogatást. * A vizsgált esetekben a háztartás jövedelmének, a fogyasztási egységnek valamint a kiegészítésnek a megállapítása, és ebből adódóan a megállapított havi támogatás összege megfelelő volt. * A vizsgált esetekben 1 kérelem került elutasításra, a többi kérelmező támogatásban részesült.  1. adósságkezelési szolgáltatás (6 db):  * Valamennyi ügyirat tartalmazta a szükséges kérelmeket és az ahhoz csatolandó dokumentumokat. * A vizsgált esetekben a kezelendő adósságok felső határa nem haladta meg az előírt összeget, az önrészek befizetése megtörtént, a megállapított támogatás összege megfelelő volt. * A vizsgált esetekben az arra jogosultak kaptak támogatást.  1. rendkívüli települési támogatás (20 db):  * Valamennyi ügyirat tartalmazta a szükséges kérelmeket és az ahhoz csatolandó dokumentumokat. * Egy esetben a határozat nem tartalmazta, hogy a polgármester méltányossági jogkörében eljárva a vagyon tekintetében is az önkormányzati rendeletben foglalt feltételektől eltekintve döntött a támogatás odaítéléséről. * Az előző évi támogatások elszámolásánál – melynek megtörténte előfeltétele az újabb támogatás odaítélésének – egy esetben nem történt meg az elszámolás (a határozat nem tartalmazta, hogy a polgármester méltányossági jogkörében eljárva eltekintett az elszámolástól), és a 2022. évre támogatás került megállapításra. * 9 esetben a polgármester méltányossági jogkörében eljárva az önkormányzati rendelet szerint maximálisan adható támogatási összegnél magasabb összegről döntött (viharkár), 11 esetben az önkormányzati rendeletnek megfelelő támogatás került megállapításra. * A vizsgált esetekben valamennyi kérelmező támogatásban részesült. * A 2022. évi támogatások elszámolása:   + 5 esetben nem volt előírás   + 5 esetben megtörtént   + 7 esetben még nem járt le az elszámolási határidő   + 1 esetben nem a teljes összegről történt meg az elszámolás   + 1 esetben a benyújtott számlák nem mindegyike szólt névre   + 1 esetben nem történt meg az elszámolás az előírt határidőre.  1. tűzifa juttatás (3 db):  * Valamennyi ügyirat tartalmazta a szükséges kérelmeket és az ahhoz csatolandó dokumentumokat. * A vizsgált esetekben a polgármester méltányossági jogkörében eljárva az önkormányzati rendeletben foglalt feltételektől eltekintve döntött a támogatás odaítéléséről (1 főre jutó jövedelem, megítélt mennyiség). * 2 esetben az ügyirat tartalmazta az átvételi elismervényt, egy esetben még nem zárult le a támogatás átadása.  1. beiskolázási segély (25 db):  * A vizsgált esetek közül 1 kérelem került elutasításra, 24 kérelmező részesült támogatásban. * Néhány esetben a polgármester méltányossági jogkörében eljárva az önkormányzati rendeletben foglalt feltételektől eltekintve döntött a támogatás odaítéléséről (1 főre jutó jövedelem, gyermekvédelmi kedvezményben részesülők, adhatónál magasabb támogatási összeg, előző évi támogatás elszámolásának elengedése). * A vizsgált kérelmek keltezése az önkormányzati rendeletben meghatározott benyújtási időszakba esett. * 6 esetben nem az önkormányzati rendeletben előírt iskolalátogatási igazolás került benyújtásra és elfogadásra (5 bizonyítvány másolat, 1 iskolába felvételi értesítő). * A 2022. évi támogatások elszámolása (24 db):   + 2 esetben nem volt előírás   + 9 esetben megtörtént   + 1 esetben nem a teljes összegről történt meg az elszámolás   + 1 esetben nem olyan számlával számoltak el, mint amire a segélyt kérték   + 11 esetben nem történt meg az elszámolás az előírt határidőre.  1. szociális kölcsön (11 db):  * A vizsgált esetek közül 2 kérelem került visszavonásra, 4 esetben elutasításra került a kérelem, 5 kérelmező részére állapítottak meg támogatást (támogatás kiutalása: 1 folyamatban, 4 kiutalva). * A támogatott kérelmek tartalmazták a szükséges dokumentumokat. * Valamennyi támogatott esetében az önkormányzati rendeletben előírt szerződéskötés megtörtént. * 4 esetben megtörtént a jelzálogjog, valamint az elidegenítési és terhelési tilalom bejegyzése, majd azt követően a kölcsön folyósítása. 1 esetben az ügyintézés még folyamatban volt. * A támogatott 5 db kérelemhez kapcsolódóan 2 esetben volt szükség az előírás szerint a hitelt nyújtó pénzintézet hozzájárulására. Mindkét esetben a Szociális Iroda kereste meg a hitelintézetet a hozzájárulás megadása végett. Az egyik esetben a hitelintézet a megkért engedélyt csak a földhivatal felé postázta el. A másik esetben az ügyintézés még folyamatban volt. * A megítélt 5 segély közül egy esetben a segély még nem került kiutalásra, 2 esetben az elszámolási határidő még nem járt le, 2 esetben határidőre megtörtént az elszámolás. | ***Kiemelt jelentőségű javaslatok:***   1. Az önkormányzati rendeletben *előírt* dokumentumokat kérjék be a kérelem benyújtójától. 2. A lakásfenntartási támogatásnál a szükséges esetekben a fűtés kiadásait az önkormányzati rendeletben előírt módon – a téli és nyári számlák figyelembe vételével átlagosan – számolják ki szolgáltatói igazolás hiányában. 3. Fordítsanak nagyobb figyelmet a határozatok tartalmára (pl.: hatályos rendelet rendelkezései, vagyon, havi rendszeres kiadások összege, méltányosság). 4. A kérelmező részére csak akkor kerüljön támogatás megállapításra, ha az előírt elszámolási kötelezettségének eleget tett vagy attól élethelyzetére tekintettel méltányossági jogkörében eljárva a polgármester eltekint. 5. Fordítsanak nagyobb figyelmet a támogatási elszámolások elfogadására (névre szóló számlák, teljes támogatási összeg, a kért célra lett-e felhasználva). 6. Amennyiben szükséges a szociális kölcsön folyósítását megelőzően kérjék be a földhivataltól a hitelt nyújtó pénzintézet hozzájárulását. | | Selejtezés és leltározás (Hivatal) | Az ellenőrzés során a 2021. évre vonatkozó jogszabályi előírások és Kaposvár Megyei Jogú Város Polgármesteri Hivatalának (a továbbiakban: Hivatal) vonatkozó szabályzatai (a Hivatal Felesleges vagyontárgyak hasznosításának, selejtezésének szabályzata (a továbbiakban: Selejtezési szabályzat), valamint a Leltárkészítési és leltározási szabályzata (a továbbiakban: Leltározási szabályzat)) alapján vizsgáltuk a 2021. évre elkészítendő leltárt és az azt megelőző selejtezést.  A Leltározási szabályzat módosítása 2021. december 23-án megtörtént, azonban további aktualizálása szükséges.  A Selejtezési szabályzat 2020. május 25-étől hatályos, aktualizálása szükséges.  A Hivatalnál 3 selejtezési eljárást folytattak le 2021. évben.  Megállapítások a selejtezési eljárással kapcsolatban az eljáráskor érvényes szabályzat alapján:  Az átadott dokumentáció az írásos kezdeményezéseket tartalmazta. 2 db értékesített eszköz kifizetésre került, egyéb felesleges és még használható, értékesíthető vagyontárgy nem került feltárásra. Az átadott dokumentum tartalmazta a selejtezési bizottságok tagjainak megbízólevelét. Az elkészített selejtezési jegyzőkönyvek tartalmazták a ”Megsemmisítési jegyzőkönyvet”, a selejtezésre szánt vagyontárgyak megsemmisítéséről (hulladékként elszállítva) készült dokumentációt. A selejtezett eszközöket kivezették a nyilvántartásból. Az Ellenőrzési Iroda a selejtezési eljárások lefolytatásával kapcsolatos ellenőrzési feladatának a vizsgálattal tett eleget. A selejtezésre váró, törölt adathordozó eszközökről az Információbiztonsági Szabályzat 19. sz. mellékletnek megfelelő nyilvántartást vezetik.  Megállapítások a leltározási eljárással kapcsolatban az érvényes szabályzat alapján:  A Hivatal tárgyi eszközeiről folyamatos mennyiségi nyilvántartást vezet, melyek leltározása két évente mennyiségi felvétellel – a vizsgált évben is –, egyébként egyeztetéssel történik. A csak értékben kimutatott eszközök és források egyeztetéses leltározását évente kell elvégezni.  Az ellenőrzésre átadott dokumentáció tartalmazta a leltározásban részt vevők megbízólevelét, a leltározást megelőző oktatások jelenléti íveit, a leltározási ütemterveket.  Az egyeztetéses leltározás ütemtervében egyes mérlegsoroknál az egyik fő kijelölt leltározó személye megegyezett a leltározás irányítására kijelölt személlyel.  „Jegyzőkönyv (a leltározás megkezdése előtt)” 2 mennyiségi felvétellel leltározandó körzet esetében nem készült.  Az egyeztetéses leltározás megtörtént az előírt határidőig. Az átadott dokumentáció a 2022. február 25-én kelt leltár kiértékelést tartalmazta.  A házipénztár év végi állományáról a jegyzőkönyv nem készült el.  A mennyiségi leltározás az OrganP programból kinyomtatott leltárfelvételi íveken történt (kivéve a „Szigorú számadású bizonylatok”). A leltárfelvételi ívek kinyomtatására a Leltározási szabályzatban előírt határidő után került sor, így a mennyiségi leltározás az előírt határidő után történt meg. Több ív szabálytalan javítást tartalmazatott.  Négy leltárkörzet esetében többszöri felszólítást (2022.03.01, 2022.03.22.), majd egy 2022.04.12-én kelt feljegyzést követően 2022.07.04-ig kerültek átadásra a leltárfelvételi ívek, így a leltárkiértékelés a szabályzatban előírt határidő (2022.02.25.) után 2022.07.04-én készült el, mely nem tartalmazta a készletek kiértékelését. A kiértékelésben szereplő leltár szerinti érték nem egyezett meg a könyv szerinti értékkel. A hiányok/többletek teljes körű rendezéséről nem került dokumentáció átadásra.  A leltár befejezéseként „Leltárzáró jegyzőkönyv” 2 mennyiségi felvétellel leltározandó körzet esetében nem készült.  A leltárkiértékelésben szereplő eltérésekről készített feljegyzés nem tartalmazta az összes feltárt hiányt, illetve a többletek indoklását. A tényleges eltérések rendezéséről dokumentáció nem került átadásra az ellenőrzéshez.  A leltárhoz kapcsolódó bizonylatok irattározása az ellenőrzés megkezdéséig nem történt meg teljes körűen (pl.: nyitó-, záró jegyzőkönyvek, leltárfelvételi ívek).  A Leltározási szabályzat tartalmazta a leltárellenőr feladatait, melyek elvégzésére az Ellenőrzési Iroda munkatársa kapott megbízó leveleket.A 2022. évi munkatervnek megfelelően a leltározás ellenőrzése a vizsgálattal történt meg.  Az Önkormányzat 2021. évi költségvetésének végrehajtása és maradvány elszámolása a 8/2022. (V.10.) önkormányzati rendelettel jóváhagyásra került.  A beszámoló elkészítéséig nem történt meg teljes körűen a leltározás, a leltárfelvételi ívek átadása rögzítésre, a leltárfelvételi ívek rögzítése, a kiértékelés, az eltérések rendezése, így a mérleg leltárral történő alátámasztása sem volt biztosított. | ***Kiemelt jelentőségű javaslatok:***   1. A Selejtezési szabályzatot aktualizálják. 2. A Leltározási szabályzatot aktualizálják. 3. A mérleg leltárral történő alátámasztása érdekében a Leltározási szabályzatban megjelölt határidőig készüljenek el a leltározás munkafázisai. 4. A leltár kiértékelésen megállapított valamennyi eltérésről készüljön feljegyzés a Leltározási szabályzatnak megfelelően. 5. A tényleges leltáreltérések rendezése történjen meg a beszámoló elkészítéséig. 6. A Leltározási szabályzatnak megfelelően a leltározáshoz kapcsolódó valamennyi bizonylat kerüljön irattározásra.   ***Átlagos jelentőségű javaslatok:***   1. A leltározási körzet vezetője által kialakítandó leltározó bizottságok a Leltározási szabályzatnak megfelelően minimum 2 főből álljanak. 2. Valamennyi leltározási körzetre készüljön el a leltározási nyitó- és a záró jegyzőkönyv. | | Selejtezés és leltározás (Önkormányzat) | Kaposvár Megyei Jogú Város Önkormányzata (a továbbiakban: Önkormányzat) önálló leltározási és selejtezési szabályzattal nem rendelkezik. Kaposvár Megyei Jogú Város Polgármesteri Hivatalának (a továbbiakban: Hivatal) Leltárkészítési és leltározási szabályzatának (a továbbiakban: Leltározási szabályzat), illetve a Hivatal Felesleges vagyontárgyak hasznosításának, selejtezésének szabályzatának (a továbbiakban: Selejtezési szabályzat) hatálya kiterjed az Önkormányzatra, annak előírásait követik.  A Selejtezési szabályzat 2020. május 25-étől hatályos. Aktualizálását már javasoltuk a 2020. évi beszámolót alátámasztó leltárt megelőző selejtezés vizsgálatakor, azonban a módosítása nem történt meg. A szabályzat további aktualizálása is szükséges.  A Leltározási szabályzat módosítása 2021. december 23-án megtörtént, azonban további aktualizálása szükséges.  Megállapítások a selejtezési eljárással kapcsolatban az eljáráskor érvényes szabályzat alapján:  2021. évben 9 esetben történt valamilyen módon selejtezéshez kapcsolódó munkafolyamat.   * 5 esetben az eljárás megindításáról a szabályzattól eltérően az Ellenőrzési Iroda nem lett tájékoztatva * egy esetben a Selejtezési szabályzatban előírt eljárás nem került lefolytatásra, dokumentumok nem készültek * 4 esetben nem tartalmazta az eljárás kezdeményezését * egy esetben nem a jegyző felé történt meg a kezdeményezés * 4 esetben a szabályzattól eltérően selejtezési bizottsági elnöknek senki nem lett megbízva * az átadott dokumentum tartalmazta a selejtezési bizottságok tagjainak megbízólevelét * 2 esetben a jegyzőkönyv nem tartalmazta a „Megsemmisítési jegyzőkönyvet” sem * 3 esetben a jegyzőkönyv nem tartalmazta a selejtezésre szánt vagyontárgyak megsemmisítéséről készült dokumentációt * a Kaposvári Tankerületi Központ *2019. évi* selejtezési jegyzékei alapján selejtezési jegyzőkönyv, „Megsemmisítési jegyzőkönyv” nem került az Ellenőrzési Iroda részére átadásra, így nem megállapítható, hogy a selejtezési eljárást lefolytatták-e a 2021. évi megbízólevelek szerint * a selejtezett eszközök 7 eljárás során kerültek kivezetésre, rendezésre * csak 3 esetben folytatták le a teljes eljárást a szabályzatban előírtaknak megfelelően.   Az Ellenőrzési Iroda a selejtezési eljárások lefolytatásával kapcsolatos ellenőrzési feladatának a vizsgálattal tett eleget.  Megállapítások a leltározási eljárással kapcsolatban az érvényes szabályzat alapján:  Az Önkormányzat tárgyi eszközeiről folyamatos mennyiségi nyilvántartást vezet a Hivatal, melyek leltározása két évente mennyiségi felvétellel – a vizsgált évben is –, egyébként egyeztetéssel történik. A csak értékben kimutatott eszközök és források egyeztetéses leltározását évente végzik.  Az ellenőrzésre átadott dokumentáció nem tartalmazta valamennyi, a leltározásban részt vevő megbízólevelét. A leltározást megelőző oktatást megtartották. Leltározási ütemtervek nem minden esetben készültek, több esetben nem a Leltározási szabályzatnak megfelelően tartalmazták a leltározandó körzeteket, nem minden esetben 2 fő kijelölt leltározót tartalmaztak, több esetben az egyik leltározó személye megegyezett a leltározás irányítására kijelölt személlyel.  „Jegyzőkönyv (a leltározás megkezdése előtt)” 2 mennyiségi felvétellel leltározandó körzet esetében nem készült. Az elkészült jegyzőkönyvek nem tartalmazták minden esetben a szükséges aláírásokat, több szabálytalan javítást tartalmaztak.  Az egyeztetéses leltározás nem történt meg teljes körűen (pl.: nem történt meg minden mérlegsor leltárfelvétele). Az átadott dokumentáció leltár kiértékelést nem tartalmazott.  A házipénztár év végi állományáról a jegyzőkönyv nem készült el.  A mennyiségi leltározás az OrganP programból kinyomtatott leltárfelvételi íveken történt (kivéve a „Szigorú számadású bizonylatok”). A leltárfelvételi ívek kinyomtatása az előírt mennyiségi leltározás határideje előtt egy nappal történt meg. Egy ív szabálytalan javítást tartalmazatott. Több esetben a leltárfelvétel keltezése korábbi volt, mint az ívek kinyomtatásának dátuma. Több körzet esetében a leltározás az előírt határidő után történt meg, így a leltárkiértékelés a szabályzatban előírt határidő (2022.02.25.) után 2022.06.27-én készült el. A kiértékelésben szereplő leltár szerinti érték nem egyezett meg a könyv szerinti értékkel. A hiányok/többletek teljes körű rendezéséről nem került dokumentáció átadásra.  Az üzemeltetőkkel kötött szerződések, megállapodások több esetben nem tartalmazták a vagyonkezelésbe, üzemeltetésbe adott vagyontárgyak (szellemi termékek, vagyoni értékű jog, ingatlanok, gépek, készletek) leltározására vonatkozó előírást, annak Önkormányzathoz való beérkezésének határidejét.  Az üzemeltetők a Leltározási szabályzatban előírt feladatuknak (leltározás és határidőre a leltározási dokumentumok Önkormányzathoz való beküldése) határidőre teljes körűen nem tettek eleget (pl.: készletek leltározásának hiánya, önkormányzati vagyon elkülönülése), így az üzemeltetésbe adott önkormányzati vagyon leltárfelvétele nem történt meg teljes körűen.  A leltár befejezéseként elkészült „Leltárzáró jegyzőkönyv”-ek több esetben nem lettek teljes körűen kitöltve, nem minden esetben tartalmazták a leltárkörzet vezető aláírását, több szabálytalan javítást tartalmaztak. Előfordult, hogy a záró jegyzőkönyv keltezése korábbi volt, mint a leltárfelvételi ív kinyomtatási dátuma.  A leltárkiértékelésben szereplő eltérésekről készített feljegyzés nem tartalmazta az összes feltárt hiányt, illetve a többletek indoklását, kivizsgálását. A tényleges eltérések rendezéséről dokumentáció nem került átadásra az ellenőrzéshez.  A leltárhoz kapcsolódó bizonylatok irattározása az ellenőrzés megkezdéséig nem történt meg teljes körűen (pl.: nyitó-, záró jegyzőkönyvek, leltárfelvételi ívek).  A Leltározási szabályzat tartalmazta a leltárellenőr feladatait, melyek elvégzésére az Ellenőrzési Iroda munkatársa kapott megbízó leveleket.A 2022. évi munkatervnek megfelelően a leltározás ellenőrzésea vizsgálattal történt meg.  Az Önkormányzat 2021. évi költségvetésének végrehajtása és maradvány elszámolása a 8/2022. (V.10.) önkormányzati rendelettel jóváhagyásra került.  A beszámoló elkészítéséig nem történt meg teljes körűen a leltározás, a leltárfelvételi ívek rögzítése, a kiértékelés, az eltérések rendezése, így a mérleg leltárral történő alátámasztása sem volt biztosított. | ***Kiemelt jelentőségű javaslatok:***   1. A Selejtezési szabályzatot aktualizálják. 2. Selejtezéskor folytassák le az eljárást a Selejtezési szabályzatnak megfelelően teljes körűen. 3. Hívják fel a vagyonkezelésbe-, hasznosításba adott eszközök esetében a selejtezés kezdeményezőjének figyelmét a Selejtezési szabályzatban előírt eljárásrendre. 4. A Leltározási szabályzatot aktualizálják. 5. A mérleg leltárral történő alátámasztása érdekében a Leltározási szabályzatban megjelölt határidőkig teljes körűen készüljenek el a leltározás munkafázisai (megbízók, ütemtervek, jegyzőkönyvek, leltárfelvétel, kiértékelés, eltérések rendezése). 6. A szükséges esetekben a dokumentumok tartalmazzák a megfelelő aláírásokat. 7. Hívják fel a vagyonkezelésbe-, hasznosításba adott eszközök esetében az üzemeltető figyelmét a Leltározási szabályzatban előírt eljárásrendre, az elkészítendő megfelelő dokumentumok határidőre történő beküldésére.   ***Átlagos jelentőségű javaslatok:***   1. A selejtezési eljárás megindításáról tájékoztassák az Ellenőrzési Irodát a Selejtezési szabályzatnak megfelelően. 2. A Selejtezési Bizottság kialakításánál, tagjainak megbízásánál tartsák be a Selejtezési szabályzat előírásait. 3. A leltározási körzet vezetője által kialakítandó leltározó bizottságok a Leltározási szabályzatnak megfelelően minimum 2 főből álljanak. 4. A dokumentumok javítása szabályosan történjen meg. | | ***Irányító szervként végzett ellenőrzés a Hivatalnál:*** | | | | Pénzmaradvány elszámolása | A pénzmaradvánnyal szemben beállított kötelezettségeket alátámasztották. | **Javaslatok Kaposvár Megyei Jogú Város Közgyűlésének**  ***Átlagos jelentőségű javaslatok:***   1. A vizsgálat által kimutatott elvonásokat és kötelezettségeket vegyék figyelembe a pénzmaradványok elszámolása során. 2. Az intézmények – vizsgálat által kimutatott – 2021. évi szabad pénzmaradványát vonják el. | | ***Az Önkormányzat többségi tulajdonában lévő gazdasági társaságok ellenőrzése (Áht. 70. § (1) bekezdés d) pont)*** | | | | Közművelődési alapszolgáltatási feladatok (Csiky G. Színház Kft.) | Kaposvár Megyei Jogú Város Önkormányzata (továbbiakban: Önkormányzat) és a Csiky Gergely Színház és Kulturális Központ Közhasznú Nonprofit Kft. (továbbiakban: Színház) határozatlan időtartamra közszolgáltatási szerződést kötött az Önkormányzat kulturális közszolgáltatási feladatainak ellátására.  A Színház az Önkormányzat 100%-os tulajdonában álló nonprofit gazdasági társaság. A Színház fenntartója és működtetője az Önkormányzat.  A közszolgáltatási szerződésben rögzítették többek között, hogy a Kult. tv. 76. § (3) bekezdésben meghatározott közművelődési alapszolgáltatásokat 2021. október 1-jétől a Színház látja el és a Színház üzemelteti az Együd Árpád Kulturális Központot (Agóra, Szivárvány).  A közszolgáltatási szerződés Függeléke tartalmazza a közművelődési alapszolgáltatások keretében ellátandó tervezett programokat, tevékenységeket.  A Színház 2022. évre vonatkozóan elkészítette a 20/2018. EMMI rendelet 3. §-ában meghatározott éves szolgáltatási tervét, melyet a polgármester nevében az alpolgármester hagyott jóvá. A szolgáltatási terv a Kult. tv. 76. § (3) bekezdés szerinti közművelődési alapszolgáltatások teljes körére tartalmazott programot.  A szolgáltatási terv megvalósítását a 2022. szeptember hónapra ellenőriztem. Az állandó programokat naptárszerűen vezették. Az ellenőrzésre kiválasztott hónapra programot csak az Agórában szerveztek. Az egyeztetés során tapasztaltunk eltéréseket: pl. voltak csoportok melyek működése szünetelt, állandó irodahasználattal rendelkezők nem szerepeltek a naptárban, volt olyan program, amire nem mutatkozott igény, vagy pályázat eredményétől függtek.  A programok tényleges megvalósulása (teljesítés igazolás) nem dokumentált, így azok nem ellenőrizhetőek.  A Színház tájékoztatása szerint a közművelődési alapszolgáltatási feladatokkal kapcsolatban a közösségi tevékenységet végző szervezetek a szolgáltatási tervben szereplő helyiségeket ingyenesen használják.  A Színház ezekkel a szervezetekkel írásban használati megállapodást nem kötött, így teljes mértékben nem biztosított a közszolgáltatási szerződés VI/2. b), c) pontjában megfogalmazott vagyonvédelem megvalósítása.  A közszolgáltatási szerződés rögzíti, hogy a Színháznak a közművelődési alapszolgáltatás szervezésekor figyelembe kell vennie az Önkormányzatnak azon szándékát, hogy mely civil szervezetek, egyesületek részére szeretne oly módon támogatást biztosítani, hogy a Színház rendezvénytermeit azok ingyenesen használják. Azonban az ingyenes használat szabályait a közszolgáltatási szerződés nem részletezi.  A Vagyonrendelet a gazdasági társaságok esetében az önkormányzati vagyon ingyenes hasznosítására vonatkozóan nem tartalmaz szabályozást. | **Javaslatok a Színház részére**  ***Kiemelt jelentőségű javaslatok:***   1. A Színház alkosson szabályozást az Önkormányzati vagyon hasznosítására. 2. Az új szabályozás szerint történjen meg az önkormányzati vagyon ingyenes hasznosítása. 3. A vagyonvédelmet szem előtt tartva a Színház azokkal a szervezetekkel is kössön használati megállapodást, akik a Színház helyiségeit ingyenesen használják. 4. A programok tényleges megvalósulását minden esetben írásban dokumentálják. | | Selejtezés és leltározás (Kaposvári Parkolási Kft.) | A Számviteli törvény rendelkezésének megfelelően a Parkolási Kft. rendelkezik az ügyvezető igazgató által aláírt Leltározási és selejtezési szabályzattal, mely 2020. április 1-től hatályos. A Szabályzat a tárgyi eszközök nem mindegyik csoportjára tartalmazott szabályozást.  Az ellenőrzés során a 2021. december 31-ei fordulónappal készített mérleget alátámasztó leltárt, valamint az azt megelőző selejtezési eljárást vizsgáltuk a hatályban levő Szabályzat szerint.  A Parkolási Kft. a vizsgált időszakban nem selejtezett.  Megállapítások a Parkolási Kft.-nél végzett leltározási tevékenységhez:   * A leltározási ütemterv és a leltározási utasítás elkészítése során nem a vizsgált időszakra érvényes Szabályzat szerinti mellékletet használták. * A leltározási ütemtervben előírt kezdő és befejező időpont csak a mennyiségi leltár felvételre vonatkozott, valamint az egyeztetéssel végzett leltározáshoz leltározási körzetet nem hoztak létre. * A leltározási utasítást a leltározásban résztvevő részére nem a Szabályzatban megállapított határidő szerint adták át. * A megbízóleveleket a leltározási folyamatban résztvevők részére átadták, azonban előfordult, hogy a megbízóleveleken feltüntetett feladat nem volt szinkronban a leltározási ütemtervvel. * A leltárértekezletet nem a leltározási utasításban meghatározott időpontban tartották meg. * A befektetett eszközök leltározása során nem minden esetben tartották be a hatályos Szabályzat előírását, valamint a főkönyvvel történő egyeztetés nem dokumentált. * Az egyeztetéssel történő leltározás során készült, és az ellenőrzésre átadott dokumentumok, nyilvántartások formailag nem tekinthetőek leltárnak, így a jogszabályokban előírt mérleg alátámasztás nem biztosított. | **Javaslatok a Parkolási Kft. részére**  ***Kiemelt jelentőségű javaslatok:***   1. Kerüljön pontosításra, kiegészítésre a Parkolási Kft. Szabályzata. 2. A leltározási folyamat során a Szabályzat előírásait minden esetben tartsák be. 3. A jogszabályi előírásoknak megfelelően a következő évtől a mérleg minden sorát leltárral támasszák alá. | | Selejtezés és leltározás (Kaposvári Sport Nonprofit Kft.) | A Kapos Sport Kft. (továbbiakban: Sport Kft.) a vizsgált időszakra vonatkozóan nem rendelkezett az ügyvezető igazgató által aláírt az eszközök és a források leltárkészítési és leltározási szabályzatával.  A 2021. december 31. fordulónapi leltározási tevékenységet a 2022. március 1-től hatályos Leltározási és selejtezési szabályzat előírása szerint végezték el. (A Szabályzat 3. oldala alapján: „A szabályzatban foglalt előírásokat 2020. augusztus 01. napjától kell alkalmazni.) Az ellenőrzés során ezen szabályozást vettük figyelembe.  A Szabályzat a tárgyi eszközök nem mindegyik csoportjára tartalmazott szabályozást.  A Sport Kft. a vizsgált időszakban nem selejtezett.  Megállapítások a Sport Kft.-nél végzett leltározási tevékenységhez:   * A leltározási ütemtervben előírt kezdő és befejező időpont csak a mennyiségi leltár felvételre vonatkozott. Az egyeztetéssel végzett leltározáshoz leltározási körzetet nem hoztak létre. * A leltározási utasítást a leltározásban résztvevők részére nem a Szabályzatban megállapított határidő szerint adták át. * A megbízóleveleket a leltározási folyamatban résztvevők részére átadták. * A leltárértekezlet megtartásáról jegyzőkönyvet készítetteket. * A mennyiségi leltárfelvétellel (befektetett eszközök, pénztár) történő leltározás nem minden esetben a Szabályzat előírásai szerint történt meg. * Az egyeztetéssel történő leltározás során készült, és az ellenőrzésre átadott dokumentumok, nyilvántartások formailag nem tekinthetőek leltárnak, így a jogszabályokban előírt mérleg alátámasztás nem biztosított. | **Javaslatok a Sport Kft. részére**  ***Kiemelt jelentőségű javaslatok:***   1. Kerüljön pontosításra, kiegészítésre a Sport Kft. Szabályzata. 2. A leltározási folyamat során a Szabályzat előírásait minden esetben tartsák be. 3. A jogszabályi előírásoknak megfelelően a következő évtől a mérleg minden sorát leltárral támasszák alá. | |
|  | | **II/2** | |  | | | **A belső kontrollrendszer öt elemének értékelése (Bkr. 48. § bb) pont)** | | A belső kontroll nem egyetlen esemény, hanem intézkedések és tevékenységek sorozata.   * Kontrollkörnyezet   A Hivatal egységes szerkezetbe foglalt alapító okirata, a Hivatal és a Közgyűlés hatályos szervezeti és működési szabályzata rendelkezésre áll. A célok és a szervezeti felépítés írásban rögzítettek, a dolgozók részére megismerhetőek. A Hivatal szervezeti struktúrája világos, egyértelműek a felelősségi, hatásköri viszonyok és feladatok, meghatározottak az etikai elvárások, átlátható a humánerőforrás-kezelés.  A dolgozók munkaköri leírással rendelkeznek. A teljesítmény-értékelési rendszer kialakításra került.  A jogszabályok által kötelezően elkészítendő szabályzatok rendelkezésre állnak.  A működéshez kapcsolódó, pénzügyi kihatással bíró, jogszabályban nem szabályozott főbb kérdések belső szabályzatokban rendezettek. Ezen szabályzatok hatálya kiterjed Kaposvár Megyei Jogú Város Önkormányzatára is.  A hatályos szabályzatok a belső hálózaton az érintettek részére hozzáférhetőek.  A vizsgált szabályzatok módosítására az ellenőrzések során javaslatot tettünk.  Összességében a kontrollkörnyezet részben biztosította a Hivatal és az Önkormányzat felső szintű, az egész szervezetre kiható elkötelezettségét. A kontrollkörnyezet magában foglalta az etikai értékeket, az érintettek szakmai kompetenciáját, a szervezet vezetésének filozófiáját és stílusát, a felelősségi körök kijelölésének, a beszámoltatásnak, valamint teljesítményértékelésnek a módszereit, továbbá a vezetés irányítási tevékenységének minőségét. A kontrollkörnyezet részben alapja volt a belső kontrollok összes többi elemének, amely biztosítja a fegyelmet és a rendet a szervezetben.   * Integrált kockázatkezelési rendszer   A kockázatkezelési rendszernek olyan mechanizmusokra kell épülni, amelyek lehetővé teszik a Hivatal és az Önkormányzat tevékenysége alapján kialakított célokra ható negatív hatások, vagy elszalasztott lehetőségek felismerését, elemzését és kezelését. A kockázatok forrását tekintve a szervezet külső és belső kockázatokkal egyaránt szembesült. Az integrált kockázatkezelési rendszer felülvizsgálata megtörtént.   * Kontrolltevékenység   A döntések dokumentumainak elkészítése (ideértve a kötelezettségvállalások, szerződések, kifizetések dokumentumait) általában megfelelő volt. Az engedélyezési, jóváhagyási és a beszámolási eljárások szabályozottak.  Összességében a kontrolltevékenységek részben felölelték azokat az eljárásokat, amelyek biztosítják, hogy a vezetés által megfogalmazott célok és elvárások végrehajtásra kerüljenek, és az azokat veszélyeztető kockázatokat a tevékenysége során a szervezet kezelje. A kontrolltevékenységek a szervezeti hierarchia szintjein és működési területein megjelentek.   * Információs és kommunikációs rendszer   Az információnak és kommunikációnak a teljes kontrollrendszert át kell szőnie. Ez az elem biztosítja mind a fentről lefelé történő kommunikációt, mind az alulról felfelé történő információáramlást. A kommunikációs rendszertől elvárás, hogy minden olyan adat és információ megjelenjen, és feldolgozásra kerüljön benne, amely alapvetően szükséges az irányítás és ellenőrizhetőség szempontjából.  A Hivatalon belüli információ áramlás rendszere működik. A Hivatal Információbiztonsági-irányítási rendszert működtet.   * Monitoringrendszer   A monitoring mechanizmusok részben lehetővé tették, hogy a belső kontrollrendszer folyamatos nyomonkövetés és értékelés alatt álljon, így a kontrollrendszer tudott reagálni a változó külső és belső körülményekhez. A monitoring biztosítása és napi működtetése az operatív vezetés feladata. |
|  | | | | | | | | | |
| **III.** | |  | |  | | | **Az intézkedési tervek megvalósítása (Bkr. 48. § c) pont)** | | Az intézkedési terv elkészítéséért, végrehajtásáért és a megtett intézkedésekről történő beszámolásért az ellenőrzött, valamint a javaslattal érintett szerv, illetve szervezeti egység vezetője felelős. Az intézkedési tervet a szükséges intézkedések végrehajtásáért felelős személyek és a vonatkozó határidők megjelölésével kell elkészíteni.  Az ellenőrzött terület felelőseinek az intézkedési tervben meghatározott egyes feladatok végrehajtásáról az intézkedési tervben meghatározott legutolsó határidő lejártát követő 8 napon belül írásban be kell számolniuk a költségvetési szerv vezetőjének, és a beszámolót meg kell küldeniük a belső ellenőrzési vezető részére is.  A Hivatalnál a „**beszerzések**” vizsgálata tárgyú 2021. évi ellenőrzési jelentésre készített intézkedési terv 3 db intézkedést tartalmazott. A végrehajtásról készített beszámoló alapján 2 db intézkedést (2021-ben) végrehajtottak. 1 db intézkedés végrehajtása még nem zárult le.  A Hivatalnál a „**selejtezés és leltározás**” vizsgálata tárgyú 2021. évi ellenőrzési jelentésre készített intézkedési terv 3 db intézkedést tartalmazott, melyek végrehajtásáról 2022-ben kellett beszámolót készíteni. A beszámoló alapján az intézkedéseket végrehajtották (1 db-ot 2021-ben, 2 db-ot 2022-ben).  Az Önkormányzatnál a „**selejtezés és leltározás**” vizsgálata tárgyú 2021. évi ellenőrzési jelentésre készített intézkedési terv 9 db intézkedést tartalmazott. A végrehajtásról készített beszámolók alapján 8 db intézkedést (1 db-ot 2021-ben, 7 db-ot 2022-ben) végrehajtottak. 1 db intézkedés végrehajtása még nem zárult le.  A 2020. évi **„pénzmaradvány elszámolása**” tárgyú 2021. évi ellenőrzési jelentés Hivatalra vonatkozó 1 db javaslatát az intézkedés végrehajtásáról készült beszámoló alapján 2022-ben végrehajtották.  A Kaposvári Városüzemeltetési Nonprofit Kft. által a „**szerződések, pályázatok**” vizsgálata tárgyú 2021. évi ellenőrzési jelentésre készített intézkedési terv 2 db intézkedést tartalmazott. Az intézkedések végrehajtásáról 2022-ben kellett beszámolót készíteni. A beszámoló alapján az intézkedéseket végrehajtották (1 db-ot 2021-ben, 1 db-ot 2022-ben).  A Hivatalnál a „**települési támogatások**” vizsgálata tárgyú 2022. évi ellenőrzési jelentésre készített intézkedési terv 6 db intézkedést tartalmazott. A végrehajtásról készített beszámoló alapján az intézkedéseket 2022-ben végrehajtották.  A Hivatalnál a „**selejtezés és leltározás**” vizsgálata tárgyú 2022. évi ellenőrzési jelentésre készített intézkedési terv 8 db intézkedést tartalmazott, melyek végrehajtásáról 2023-ben kell beszámolót készíteni.  Az Önkormányzatnál a „**selejtezés és leltározás**” vizsgálata tárgyú 2022. évi ellenőrzési jelentésre készített intézkedési terv 11 db intézkedést tartalmazott. Az intézkedések végrehajtásáról 2024-ben kell beszámolni.  A 2021. évi **„pénzmaradvány elszámolása**” tárgyú 2022. évi ellenőrzési jelentés 2 db javaslati pontját 2022-ben végrehajtották.  A Csiky Gergely Színház Nonprofit Kft. által a „**közművelődési alapszolgáltatási feladatok**” vizsgálata tárgyú 2022. évi ellenőrzési jelentésre készített intézkedési terv 4 db intézkedést tartalmazott, melyek végrehajtásáról 2023-ban kell beszámolót készíteni.  A Kaposvári Parkolási Kft. által a „**selejtezés és leltározás**” vizsgálata tárgyú 2022. évi ellenőrzési jelentésre készített intézkedési terv 3 db intézkedést tartalmazott. A végrehajtásról készített beszámoló alapján az intézkedéseket 2022-ben végrehajtották.  A Kaposvári Sport Nonprofit Kft. által a „**selejtezés és leltározás**” vizsgálata tárgyú 2022. évi ellenőrzési jelentésre készített intézkedési terv 3 db intézkedést tartalmazott. A végrehajtásról készített beszámoló alapján az intézkedéseket 2022-ben végrehajtották. |

Kaposvár, 2023. február 15.

Készítette: Kiss Brigitta Jóváhagyta: dr. Csillag Gábor

belső ellenőrzési vezető jegyző